Nem csitulnak a harcok Ukrajnában
Továbbra sem mérséklõdött az oroszbarát lázadók offenzívája Kelet-Ukrajnában. Elvileg szombat éjféltõl lép életbe a tûzszünet a csütörtöki minszki megállapodás alapján.
A tervek szerint szombat éjfélkor életbe lépõ tûzszünet ellenére továbbra sem mérséklõdött az oroszbarát lázadók offenzívája Kelet-Ukrajnában – közölte az ukrán hadsereg szombaton. „Nincs nyugalom, mi több, a felkelõk továbbra is támadják Debalcevét” – jelentette ki Anatolij Sztelmah, a kijevi hadmûveleti parancsnokság szóvivõje. 

A Luhanszk és Donyeck között félúton, a szakadárok területébe mélyen beékelõdõ Debalceve környékét hetek óta heves támadásokkal próbálják ellenõrzésük alá vonni a szakadárok. Az ukrán hadsereg arról számolt be, hogy Luhanszk megye bizonyos részein is rendkívül feszült a helyzet. A tájékoztatás szerint az elmúlt 24 órában mintegy százhúsz támadást jegyeztek fel a keleti országrészben.

Tûzszünet

Csütörtökön Minszkben az úgynevezett „normandiai négyek” – az orosz, a francia és az ukrán elnök, valamint a német kancellár – abban állapodtak meg, hogy szombat éjfélkor tûzszünet lép életbe Kelet-Ukrajnában, majd pedig kivonják a nehézfegyverzetet és Ukrajnában alkotmányreformot hajtanak végre.

Az ENSZ adatai szerint a kelet-ukrajnai válság tavaly áprilisi kirobbanása óta legalább ötezer ember vesztette életét az oroszbarát lázadók és az ukrán hadsereg közötti összecsapásokban, nagyjából tízezren pedig megsebesültek.
Luhanszk Oroszország Donyecki Népköztársaság Minszk ukrán válság